Document ID: 32005D0866

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 1ης Δεκεμβρίου 2005
για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Central Bank and Financial Services Authority of Ireland
(2005/866/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
το πρωτόκολλο σχετικά με το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, το οποίο είναι προσαρτημένο στη συνθήκη για την ίδρυση της Ευρωπαϊκής Κοινότητας, και ιδίως το άρθρο 27 παράγραφος 1,
τη σύσταση ΕΚΤ/2005/10 της Ευρωπαϊκής Κεντρικής Τράπεζας, της 26ης Οκτωβρίου 2005, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Central Bank and Financial Services Authority of Ireland (1),
Εκτιμώντας τα ακόλουθα:
(1)
Οι λογαριασμοί της Ευρωπαϊκής Κεντρικής Τράπεζας (EKT) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
(2)
H θητεία των σημερινών εξωτερικών ελεγκτών της Central Bank and Financial Services Authority of Ireland έχει λήξει και δεν θα ανανεωθεί. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2005.
(3)
Η Central Bank and Financial Services Authority of Ireland επέλεξε τους Deloitte & Touche ως τους εξωτερικούς ελεγκτές της, αρχής γενομένης από το οικονομικό έτος 2005, η δε ΕΚΤ θεωρεί ότι πληρούν τους απαραίτητους όρους διορισμού.
(4)
Το διοικητικό συμβούλιο της ΕΚΤ συνέστησε η θητεία των εξωτερικών ελεγκτών να είναι τριετής με δυνατότητα παράτασης.
(5)
Είναι σκόπιμο να εφαρμοσθεί η σύσταση του διοικητικού συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ του Συμβουλίου (2),
ΑΠΟΦΑΣΙΖΕΙ:
Άρθρο 1
Το άρθρο 1 παράγραφος 5 της απόφασης 1999/70/ΕΚ αντικαθίσταται από το ακόλουθο κείμενο:
«5. Οι Deloitte & Touche διορίζονται διά της παρούσης ως εξωτερικοί ελεγκτές της Central Bank and Financial Services Authority of Ireland από το οικονομικό έτος 2005 για διάρκεια τριών ετών με δυνατότητα παράτασης.».
Άρθρο 2
Η παρούσα απόφαση κοινοποιείται στην Ευρωπαϊκή Κεντρική Τράπεζα.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 1 Δεκεμβρίου 2005.

Labels: 2
18
9
4